pythainlp/thai_wikipedia_clean_20230101 huggingface dataset:
2019: เปิดตัวด้วยอัลบั้ม "อิตซ์ดิฟเฟรนท์" และ "อิตซ์ไอซี".
วันที่ 21 มกราคม ค.ศ. 2019 เจวายพีเอนเตอร์เทนเมนต์แถลงว่า จะนำหญิงสาว 5 คนนี้มาจัดตั้งเป็นกลุ่มดนตรีกลุ่มใหม่ "อิดจี" นับเป็นการจัดตั้งกลุ่มดนตรีหญิงล้วนกลุ่มแรกของบริษัทนี้ในรอบ 4 ปีหลังจากจัดตั้งทไวซ์ใน ค.ศ. 2015 วันเดียวกันนั้น มีการสร้างช่องอย่างเป็นทางการของอิดจีในยูทูบ พร้อมลงวิดีโอแนะนำสมาชิกทั้ง 5 คน
วันที่ 12 กุมภาพันธ์ ค.ศ. 2019 อิดจีออกอัลบั้มเปิดตัวชื่อ "อิตซ์ดิฟเฟรนท์" (It'z Different) มีซิงเกิลหลักชื่อ "ดัลลาดัลลา" (Dalla Dalla) มิวสิกวิดีโอเพลง "ดัลลาดัลลา" มีผู้ชมกว่า 17.1 ล้านครั้งใน 24 ชั่วโมงแรกหลังเผยแพร่ในยูทูบ สร้างสถิติมิวสิกวิดีโอเปิดตัวกลุ่มดนตรีเค-ป็อปที่มีผู้ชมมากที่สุดในระยะ 24 ชั่วโมงแรก ตามรายงานของ "บิลล์บอร์ด" (Billboard) ปัจจุบัน มิวสิกวิดีโอเพลง "ดัลลาดัลลา" ยังครองสถิติการเป็นมิวสิกวิดีโอเปิดตัวกลุ่มเค-ป็อปที่มีผู้เข้าชมเกิน 100 ล้านครั้ง
วันที่ 29 กรกฎาคม ค.ศ. 2019 อิดจีออกเอกซ์เทนเดดเพลย์ชื่อ "อิตซ์ไอซี" (It'z Icy) พร้อมมิวสิกวิดีโอ
เจ้าหญิงตาเตียนาแห่งกรีซและเดนมาร์ก
เจ้าหญิงตาเตียนาแห่งกรีซและเดนมาร์ก  ประสูติเมื่อวันที่ 28 สิงหาคม พ.ศ. 2523 ณ ประเทศเวเนซุเอลา มีพระนามเดิมว่า ตาเตียนา เอเลียกา บลิตนิก เป็นธิดาของ ลาร์ดลาฟ วัลเดมาร์ บลิตนิก และ มารี บลัชเชอร์ เบอร์ลีน ในชีวิตวันเด็กของพระองค์นั้นทรงประทับใน สวิตเซอร์แลนด์ พระองค์มีพระเชษฐาคือ บอริส บลิตนิก พระองค์ทรงสืบเชื้อสายมาจาก เจ้าชายวิลเลียมที่ 2 อเลกเตอร์แห่งเฮสส์ พระองค์ทรงสำเร็จการศึกษาใน Aiglon College โรงเรียนนานาชาติของสวิตเซอร์แลนด์ จากนั้นทรงศึกษาในมหาวิทยาลัยจอร์จทาวน์ จบปริญญาเอกสาขาสังคมศึกษา เมื่อทรงศึกษาจบแล้ว ทรงทำงานในแผนกประชาสัมพันธ์เป็นผู้วางแผนงานสำหรับนักออกแบบแฟชั่นให้กับ ไดอานา ฟอน เฟือร์สเทนแบร์ก
ตาเตียนา เอเลียกา บลิตนิก ได้เสกสมรสกับเจ้าชายนิโกเลาส์แห่งกรีซและเดนมาร์ก พระราชโอรสใน สมเด็จพระราชาธิบดีกอนสตันดีโนสที่ 2 แห่งกรีซ และ สมเด็จพระราชินีอันเนอ-มารีแห่งกรีซ เมื่อวันที่ 25 สิงหาคม พ.ศ. 2553 รับพระราชทานพระอิสริยยศ เจ้าหญิงแห่งกรีซและเดนมาร์ก พร้อมฐานันดร รอยัลไฮเนส พระองค์ทรงพระนิพนธ์หนังสือ 1 เล่มคือ ซึ่งเป็นหนังสือเกี่ยวกับการทำอาหาร โดยหลังจากเสกสมรสแล้ว พระองค์ทรงรับองค์กรกุศลไว้ในพระอุปถัมภ์มากมาย ร่วมกับ เจ้าหญิงอเล็กเซียแห่งกรีซและเดนมาร์ก พระภคินีของพระสวามี จนกระทั่งเจ้าหญิงอะเล็กเซีย ได้พระราชทานสัมภาษณ์ตอนหนึ่งเกี่ยวกับ ชีวิตในวังของเจ้าหญิง ว่า
พระราชวงศ์แห่งกรีซนั้น ได้รับการถวายพระเกียรติยศจากราชวงศ์ต่างๆทั่วยุโรปมาตั้งแต่ล้มล้างระบอบกษัตริย์ สมเด็จพระราชินีนาถมาร์เกรเธอที่ 2 แห่งเดนมาร์ก ผู้เป็นพระมหากษัตรีย์แห่งเดนมาร์กพระองค์ปัจจุบันได้ออกมาพระราชทานสัมภาษณ์เกี่ยวกับความเห็นเรื่องราชวงศ์และความร่ำรวยในโลกยุคปัจจุบันตอนหนึ่งว่า
อีกทั้งยีงมีพระราชดำรัสของพระมหากษัตริย์ของราชวงศ์ยุโรปอีกหลายพระองค์ ที่ออกมาพระราชทานสัมภาษณ์เกี่ยวกับราชวงศ์กรีซ ดังเช่น
ปริญญา ปุ่นสกุล (ชื่อเล่น: บอย) เป็นพระเอกละครพื้นบ้านไทย โดยเป็นที่รู้จักจากการแสดงละครจักรๆ วงศ์ๆ สังกัดค่ายดาราวิดีโอของ ช่อง 7 สี มีผลงานละครพื้นบ้านหลายเรื่องที่เป็นที่รู้จัก เช่น ปลาบู่ทอง จันทโครพ โสนน้อยเรือนงาม ดาบเจ็ดสีมณีเจ็ดแสง มณีนพเก้า ฯลฯ นอกจากนี้ยังได้แสดงละครเรื่องเสราดารัลด้วย ซึ่งละครที่สร้างชื่อเสียงให้มากที่สุด คือ เรื่อง ปลาบู่ทอง โดยรับบทเป็น ราชาพรหมทัต แสดงคู่กับ เอ๋ อัจฉรา ทองเทพ และบทบาทของพระเสาร์ จากเรื่องมิติมหัศจรรย์ ที่แสดงคู่กับ เบนซ์ พรชิตา ณ สงขลา
ในปี 2538 บอยประสบอุบัติเหตุตกม้าระหว่างถ่ายทำละครเรื่อง เสาดารัล ทำให้ต้องเข้ารับการผ่าตัดศัลยกรรมใบหน้า ก่อนจะกลับมารับงานแสดงอีกครั้งในเรื่อง กุลาแสนสวย ซึ่งเป็นผลงานการแสดงละครจักรๆ วงศ์ๆ เรื่องสุดท้าย จากนั้นบอยได้ผันตัวเองเป็นผู้ช่วยผู้กำกับ ก่อนตัดสินใจอำลาวงการไปทำธุรกิจส่วนตัว
วันที่ 12 มกราคม 2552 บอยได้เสียชีวิตจากอาการหัวใจวายเฉียบพลันขณะขับรถไปทำธุระ โดยเสียชีวิตที่บริเวณถนนปู่เจ้าสมิงพราย เยื้องปากซอยพิทักษ์ธรรม หมู่ 7 ตำบลสำโรงใต้ อำเภอพระประแดง จังหวัดสมุทรปราการ
บุญเกิด มูลละกัน
นาวาเอก บุญเกิด มูลละกัน หรือที่เรียกในนาม ผู้การบุญเกิด Recon Man เป็นอดีตผู้บังคับการกรมทหารพรานนาวิกโยธิน กองทัพเรือ ผู้นำกำลังพลกว่า 1,000 คน ยกพลขึ้นบกที่จังหวัดนราธิวาส นับเป็นครั้งแรกในประวัติศาสตร์ของกรมทหารพรานนาวิกโยธิน ที่เดินทางด้วยเรือหลวง เพื่อประจำการในพื้นที่อย่างเป็นทางการ
บุญเกิด มูลละกัน เป็นนักเรียนเตรียมทหารรุ่น 30 และนักเรียนนายเรือรุ่น 87
เดือนมกราคม พ.ศ. 2558 เขาได้เผยความคืบหน้าเหตุคนร้ายลอบวางระเบิดในอำเภอบาเจาะ จังหวัดนราธิวาส โดยเจ้าหน้าที่ได้เชิญูผู้ต้องสงสัย 2 รายมาสอบปากคำ และได้ให้การที่เป็นประโยชน์ต่อรูปคดี ส่วนในเดือนพฤษภาคม เขาร่วมแถลงความคืบหน้าในการติดตามคดีสำคัญ 5 คดี
และในเดือนสิงหาคม ปีเดียวกัน หลังจากมีการวางระเบิดที่ส่งผลให้ทหารนาวิกโยธินชุดรักษาความปลอดภัยครู เสียชีวิตและได้รับบาดเจ็บ บุญเกิดได้ทำการสนธิกำลังร่วมกับหน่วยปฏิบัติการข่าว หน่วยนาวิกโยธินเฉพาะกิจภาคใต้ รวมประมาณ 50 คน โดยใช้กฎอัยการศึกเข้าตรวจค้นบ้านพักเป้าหมายในจังหวัดนราธิวาส เพื่อค้นหากลุ่มวางระเบิด ซึ่งสามารถยึดอาวุธปืนอัดแก๊สได้ 3 กระบอก พร้อมอุปกรณ์อื่นอีกจำนวนหนึ่ง
วันที่ 31 กรกฎาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าโปรดกระหม่อมแต่งตั้งบุญเกิดเป็นราชองครักษ์เวร
ปฏิบัติการยกพลขึ้นบก.
วันที่ 29 กันยายน พ.ศ. 2560 บุญเกิดเป็นผู้นำกำลังพลกว่า 1,000 คน พร้อมอาวุธยุทโธปกรณ์, รถหุ้มเกราะ และรถลำเลียงกำลังพล ซึ่งยกพลขึ้นบกด้วยเรือหลวงอ่างทอง และเรือหลวงมันนอก ที่ตำบลโคกเคียน อำเภอเมืองนราธิวาส จังหวัดนราธิวาส
ในวันที่ 9 ตุลาคม ของปีดังกล่าว ได้เกิดเหตุระเบิดที่อำเภอบาเจาะ จังหวัดนราธิวาส ส่งผลให้มีอาสาสมัครทหารพรานนาวิกโยธินเสียชีวิต 1 ราย ได้รับบาดเจ็บ 1 ราย บุญเกิดจึงรุดเดินทางไปตรวจสอบที่เกิดเหตุ หลังจากนั้นไม่นาน ได้มีการเผยแพร่ภาพขณะที่บุญเกิดคุกเข่าไหว้ขอโทษบิดาของอาสาสมัครทหารพรานที่เสียชีวิตอย่างกว้างขวาง ภาพดังกล่าวสร้างความสะเทือนใจและซาบซึ้งต่อผู้คนจำนวนมาก โดยต่างยกย่องถึงการกระทำของบุญเกิด ที่แม้จะไม่ใช่ความผิดของเขา แต่ก็แสดงออกถึงความเสียใจต่อครอบครัวของผู้ใต้บังคับบัญชาอย่างอ่อนน้อม
สำหรับในปี พ.ศ. 2561 บุญเกิดเป็นหนึ่งในผู้ตรวจสอบที่เกิดเหตุคนร้ายจุดชนวนระเบิดดักสังหารเจ้าหน้าที่ทหารพราน ทั้งในเดือนกุมภาพันธ์ และเดือนมีนาคม ส่วนในเดือนเมษายน ของปีเดียวกัน เขาได้ร่วมตรวจสอบเหตุคนร้ายใช้อาวุธปืนสงครามยิงจุดตรวจและฐานปฏิบัติการทหารพรานนาวิกโยธิน 3 จุด ที่อำเภอบาเจาะ จังหวัดนราธิวาส
ช่วงปลายปี พ.ศ. 2560 บุญเกิดได้ร่วมกำลังพล นำอาหารแห้ง, น้ำดื่ม, ยารักษาโรค และสิ่งของพระราชทาน ไปแจกจ่ายให้แก่ประชาชน ที่ประสบภาวะน้ำท่วมในจังหวัดนราธิวาส รวมถึงตรวจเยี่ยมฟาร์มตัวอย่างตามพระราชดำริฯ ที่ได้รับผลกระทบจากน้ำท่วม ในอำเภอสายบุรี จังหวัดปัตตานี
เดือนกรกฎาคม พ.ศ. 2561 บุญเกิดได้เข้าร่วมพิธีปลงผมนาค ในโครงการอุปสมบทเฉลิมพระเกียรติ ถวายเป็นพระราชกุศลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร และในเดือนสิงหาคม ปีเดียวกัน เขาเป็นผู้มอบใบเกียรติคุณแก่ชาวบ้านในจังหวัดนราธิวาส ที่เป็นตัวอย่างของผู้ทำประโยชน์ต่อส่วนรวม ในโครงการป่าชุมชน ถัดจากนั้น ในวันที่ 28 สิงหาคม เขาได้เข้าร่วมกิจกรรมนาวิกนาวี สัญจร เพื่อสร้างสายสัมพันธ์และความเข้าใจอันดีระหว่างประชาชนกับหน่วยทหารในพื้นที่
บุญเกิด มูลละกัน เป็นผู้ถ่ายทอดเรื่องราว "เป็นทหารทั้งกายใจ ฝึกได้ใน 32 วัน" ซึ่งเป็นเรื่องเล่าจากประสบการณ์การเรียนรู้และการทำงาน นอกจากนี้ ในเดือนมิถุนายน พ.ศ. 2561 เขาเป็นผู้มอบทุนการศึกษาให้แก่บุตรหลานข้าราชการทหารพรานในสังกัด
บุญเกิด มูลกัน
เอเอฟซีแชมเปียนส์ลีก 2019 รอบแบ่งกลุ่ม
รอบแบ่งกลุ่ม ของการแข่งขันเอเอฟซีแชมเปียนส์ลีก 2019 จะลงเล่นตั้งแต่วันที่ 4 มีนาคม ถึง 22 พฤษภาคม 2562. มีทีมที่เข้าร่วมการแข่งขันทั้งสิ้น 32 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2019.
การจับสลากสำหรับรอบแบ่งกลุ่มจะจัดขึ้นในวันที่ 22 พฤศจิกายน พ.ศ. 2561, 16:30 MYT ,ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.&lt;section end=Draw /&gt;
แม่พระประจักษ์ที่อากิตะ
แม่พระแห่งอากิตะ (Our Lady of Akita) เป็นสมัญญานามของพระแม่มารีย์ในโรมันคาทอลิก ที่เกี่ยวข้องกับการประจักษ์ของพระแม่มารีย์เมื่อปี 1973 หลังจากซิสเตอร์อักเนส คัตสึโกะ ซาซะงาวะ ในชนบทห่างไกลของยูซะวะได ชานเมืองอากิตะ ได้รายงานต่อพระศาสนจักรคาทอลิกว่านางได้สังเกตเห็นปรากฏการณ์รูปปั้นร้องไห้ ว่ารูปปั้นไม้ของพระแม่มารีย์ในโบสถ์มีน้ำตาไหลออกจากพระเนตรของพระองค์ เหตุการณ์ดังกล่าวได้รับการถ่ายทอดสดผ่านโทรทัศน์แห่งชาติของญี่ปุ่นตลอด 24 ชั่วโมง และได้รับความสนใจจากชาวญี่ปุ่นและคริสตชนทั่วประเทศ มีรายงานว่าของเหลวดังกล่าวสามารถรักษาความบกพร่องทางการได้ยินอย่างน่าอัศจรรย์ใจ
การประจักษ์ฯ ประกอบด้วยแผลศักดิ์สิทธิ์, ปรากฏการณ์รูปปั้นร้องไห้, และสารศักดิ์สิทธิ์จากพระแม่มารีย์ถึงสองคราด้วยกัน ภายหลังได้รับการรับรองโดยวาติกัน ในปี 1998 โดยพระคาร์ดินัลโยเซฟ รัทซิงเงอร์  ผู้ซึ่งต่อมาได้ยกตำแหน่งขึ้นเป็นสมเด็จพระสันตะปาปาเบเนดิกต์ที่ 16
เมืองอากิตะ
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในกรุงเทพมหานคร กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 30 เขตเลือกตั้ง ลดลงจาก 33 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยเขตพระนคร เขตป้อมปราบศัตรูพ่าย เขตสัมพันธวงศ์ และเขตดุสิต (ยกเว้นแขวงถนนนครไชยศรี)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นางสาววรรณวรี ตะล่อมสิน ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขตการเลือกตั้งที่ 5 ประกอบด้วยเขตห้วยขวาง และเขตดินแดง
เขตการเลือกตั้งที่ 6 ประกอบด้วยเขตราชเทวี เขตพญาไท และเขตจตุจักร (เฉพาะแขวงจตุจักร และแขวงจอมพล)
เขตการเลือกตั้งที่ 7 ประกอบด้วยเขตบางซื่อ และเขตดุสิต (เฉพาะแขวงถนนนครไชยศรี)
เขตการเลือกตั้งที่ 8 ประกอบด้วยเขตลาดพร้าว และเขตวังทองหลาง (ยกเว้นแขวงพลับพลา)
เขตการเลือกตั้งที่ 9 ประกอบด้วยเขตหลักสี่ และเขตจตุจักร (ยกเว้นแขวงจตุจักร และแขวงจอมพล)
เขตการเลือกตั้งที่ 10 ประกอบด้วยเขตดอนเมือง
เขตการเลือกตั้งที่ 11 ประกอบด้วยเขตสายไหม
เขตการเลือกตั้งที่ 12 ประกอบด้วยเขตบางเขน
เขตการเลือกตั้งที่ 13 ประกอบด้วยเขตบางกะปิ และเขตวังทองหลาง (เฉพาะแขวงพลับพลา)
เขตการเลือกตั้งที่ 14 ประกอบด้วยเขตบึงกุ่ม และเขตคันนายาว (เฉพาะแขวงรามอินทรา)
เขตการเลือกตั้งที่ 15 ประกอบด้วยเขตมีนบุรี และเขตคันนายาว (เฉพาะแขวงคันนายาว)
เขตการเลือกตั้งที่ 16 ประกอบด้วยเขตคลองสามวา
เขตการเลือกตั้งที่ 17 ประกอบด้วยเขตหนองจอก
เขตการเลือกตั้งที่ 18 ประกอบด้วยเขตลาดกระบัง
เขตการเลือกตั้งที่ 19 ประกอบด้วยเขตสะพานสูง และเขตประเวศ (เฉพาะแขวงประเวศ)
เขตการเลือกตั้งที่ 20 ประกอบด้วยเขตสวนหลวง และเขตประเวศ (ยกเว้นแขวงประเวศ)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง ร้อยตำรวจตรี มณฑล โพธิ์คาย ได้ย้ายเข้าสังกัดพรรคภูมิใจไทยเมื่อวันที่ 25 กุมภาพันธ์ พ.ศ. 2563
เขตการเลือกตั้งที่ 21 ประกอบด้วยเขตพระโขนง และเขตบางนา
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายสมเกียรติ ถนอมสินธุ์ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขตการเลือกตั้งที่ 22 ประกอบด้วยเขตบางกอกใหญ่ เขตคลองสาน และเขตธนบุรี (ยกเว้นแขวงดาวคะนอง แขวงบุคคโล และแขวงสำเหร่)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายเท่าพิภพ ลิ้มจิตรกร ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขตการเลือกตั้งที่ 23 ประกอบด้วยเขตจอมทอง และเขตธนบุรี (เฉพาะแขวงดาวคะนอง แขวงบุคคโล และแขวงสำเหร่)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายโชติพิพัฒน์ เตชะโสภณมณี ได้ย้ายเข้าสังกัดพรรคภูมิใจไทยเมื่อวันที่ 25 กุมภาพันธ์ พ.ศ. 2563
เขตการเลือกตั้งที่ 24 ประกอบด้วยเขตราษฎร์บูรณะ และเขตทุ่งครุ
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายทศพร ทองศิริ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขตการเลือกตั้งที่ 25 ประกอบด้วยเขตบางขุนเทียน
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายณัฐชา บุญไชยอินสวัสดิ์ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขตการเลือกตั้งที่ 26 ประกอบด้วยเขตบางบอน และเขตหนองแขม (เฉพาะแขวงหนองแขม)
เขตการเลือกตั้งที่ 27 ประกอบด้วยเขตทวีวัฒนา เขตหนองแขม (เฉพาะแขวงหนองค้างพลู) และเขตตลิ่งชัน (เฉพาะแขวงฉิมพลี และแขวงตลิ่งชัน)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายจิรวัฒน์ อรัณยกานนท์ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขตการเลือกตั้งที่ 28 ประกอบด้วยเขตบางแค
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายณัฐพงษ์ เรืองปัญญาวุฒิ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
เขตการเลือกตั้งที่ 29 ประกอบด้วยเขตภาษีเจริญ และเขตตลิ่งชัน (ยกเว้นแขวงฉิมพลี และแขวงตลิ่งชัน)
เขตการเลือกตั้งที่ 30 ประกอบด้วยเขตบางกอกน้อย และเขตบางพลัด
อับราฮัม ทอร์เรส
ภักตปุระ
อลิมี่ กอยเตีย
อาลิมิ กอยเตีย
เอลอย โรฮาส
โยเบิร์ต ออร์เตกา
หม่อมเจ้ากฤษณาพักตรพิมล ศุขสวัสดิ
ซิวดัดฆูอาเรซ
โฮเซ โบนียา
อากีเลส กุซมัน
หลุยส์ เอสตาบา
อัปเปอร์มุสตางค์
มุสตางค์ ( ; "ที่ราบอันอุดม") เดิมคือ อาณาจักรโล เป็นดินแดนอันโดดเดี่ยวและห่างไกลแถบเทือกเขาหิมาลัยของประเทศเนปาล ปัจจุบันพื้นที่ของอดีตอาณาจักรโลเป็นพื้นที่ส่วนหนึ่งขึ้นกับอำเภอมุสตาง จังหวัดคัณฑกีประเทศ ประเทศเนปาล ปัจจุบันเรียก อัปเปอร์มุสตางค์  แต่เดิมดินแดนแห่งนี้เป็นพื้นที่ปลอดทหารจนกระทั่ง ค.ศ. 1992 ทำให้อัปเปอร์มุสตางค์เป็นภูมิภาคที่คงลักษณะดั้งเดิมมากที่สุดแห่งหนึ่งของโลก ประชากรส่วนใหญ่ใช้ภาษาทิเบตในการสื่อสาร ทั้งยังคงอนุรักษ์วัฒนธรรมดั้งเดิมของทิเบตไว้โดยตัดขาดกับโลกภายนอก
อัปเปอร์มุสตางค์มีพื้นที่สองในสามของอำเภอมุสตาง สามอำเภอทางใต้เรียกว่า "ถัก" เป็นถิ่นที่อยู่ของชาวถกาลี  ซึ่งมีวัฒนธรรมผสมผสานระหว่างทิเบตและเนปาล ระบบเศรษฐกิจของมุสตางค์ขึ้นอยู่กับการท่องเที่ยว การเลี้ยงสัตว์ และการค้า
สถานะการเป็นราชอาณาจักรของมุสตางค์ซึ่งขึ้นกับเนปาลสิ้นสุดลงในปี ค.ศ. 2008 หลังราชอาณาจักรเนปาลเปลี่ยนแปลงการปกครองเป็นแบบสาธารณรัฐ อิทธิพลจากโลกภายนอกเริ่มเข้าสู่มุสตางค์มากขึ้นโดยเฉพาะจากจีน ทำให้เกิดการเปลี่ยนแปลงอย่างรวดเร็วต่อวิถีชีวิตของชาวมุสตางค์
ในอดีตอัปเปอร์มุสตางค์เคยเป็นรัฐอิสระเรียกว่า อาณาจักรโล ช่วงคริสต์ศตวรรษที่ 15 ถึงคริสต์ศตวรรษที่ 17 พวกเขามีวัฒนธรรมด้านภาษาและศาสนาถอดแบบมาจากทิเบต ด้วยทำเลที่ตั้งของประเทศทำให้มุสตางค์มีอำนาจควบคุมเส้นทางขนส่งสินค้าระหว่างเทือกเขาหิมาลัยกับอนุทวีปอินเดีย ทว่าปลายคริสต์ศตวรรษที่ 18 อาณาจักรโลถูกผนวกและกลายเป็นเมืองขึ้นของราชอาณาจักรเนปาลตั้งแต่ ค.ศ. 1795 เป็นต้นมา กระนั้นมุสตางค์ยังคงมีการแต่งตั้งราชา (หรือกเยลโป) สืบราชสมบัติมาตลอด จนกระทั่งรัฐบาลเนปาลมีคำสั่งให้ยกเลิกตำแหน่งดังกล่าวเมื่อวันที่ 7 ตุลาคม ค.ศ. 2008
ราชาหรือกเยลโปคนสุดท้ายของมุสตางค์คือจิกมี ดอร์เจ ปัลบาร์ บิสตา (; 1930–2016) ผู้สืบสันดานมาจากอาเม ปัล  นักรบผู้ก่อตั้งอาณาจักรที่นับถือศาสนาพุทธตั้งแต่ ค.ศ. 1380 และเขาผู้นี้คือผู้สร้างเมืองโลมันถางอันมีกำแพงรอบเมือง ปัจจุบันเมืองดังกล่าวแทบไม่มีความเปลี่ยนแปลงอันใดเลย ตั้งแต่ยุคแรกสร้าง
ค.ศ. 2007 มีการค้นพบภาพจิตรกรรมฝาผนังพุทธประวัติจำนวน 55 ภาพในถ้ำแห่งหนึ่ง
เอลแพโซ (รัฐเทกซัส)
หมู่เกาะเรบียาคีเคโด
ภูมิภาคดาริเอน
ภูมิภาคดาริเอน  ครอบคลุมพื้นที่จังหวัดดาริเอน, เขตชนพื้นเมืองวาร์กันดี, เขตชนพื้นเมืองเอมเบรา-เวานาน, เขตชนพื้นเมืองกูนายาลา, เขตชนพื้นเมืองมาดูกันดี, อำเภอชิมันและอำเภอเชโป จังหวัดปานามา ประเทศปานามา และตอนเหนือของจังหวัดโชโกและจังหวัดอันติโอเกีย ทางทิศตะวันตกของอ่าวอูราบา ประเทศโคลอมเบีย ภูมิภาคนี้ในอดีตเป็นที่รู้จักในชื่อ "ดินแดนดาริเอน" ขึ้นกับสาธารณรัฐนิวกรานาดาซึ่งสิ้นสภาพไปแล้วในปัจจุบัน
ภูมิภาคดาริเอนเป็นพื้นที่ป่าดิบชื้นและที่ลุ่มน้ำขังระหว่างอเมริกาเหนือ (ปานามา) กับอเมริกาใต้ (โคลอมเบีย) ทำหน้าที่เป็นเครื่องขวางกั้นการคมนาคมทางบกระหว่างทวีปทั้งสองมาตั้งแต่อดีต และเนื่องจากในปัจจุบันยังไม่มีเส้นทางขนส่งทางบกใด ๆ ตัดผ่านพื้นที่ ส่งผลให้เส้นทางของทางหลวงรวมกลุ่มอเมริกาที่มาจากทวีปทั้งสองไม่เชื่อมต่อกัน จึงมีการเรียกภูมิภาคนี้ว่า จุกดาริเอน  และ ช่องโหว่ดาริเอน
ทางฝั่งโคลอมเบีย ทางหลวงรวมกลุ่มอเมริกาสิ้นสุดที่หมู่บ้านโลมัสไอส์ลาดัส (เอลกัวเรนตา) ในจังหวัดอันติโอเกีย ส่วนทางฝั่งปานามา ทางหลวงสายนี้สิ้นสุดที่เมืองยาบิซาในจังหวัดดาริเอน รัฐบาลโคลอมเบียมีแผนก่อสร้างทางหลวงจากโลมัสไอส์ลาดัสเข้าไปยังบริเวณปาโลเดเลตรัสในจังหวัดโชโก โดยหวังจะให้เชื่อมต่อเข้าสู่ปานามาต่อไป ในทางกลับกัน รัฐบาลปานามาได้กล่าวย้ำหลายครั้งว่าไม่มีแผนก่อสร้างทางหลวงตัดผ่านภูมิภาคนี้ ส่วนประชาชนและองค์กรต่าง ๆ ก็คัดค้านการเสริมเส้นทางหลวงรวมกลุ่มอเมริกาให้สมบูรณ์เช่นกัน เนื่องจากผืนป่าในภูมิภาคมีความสำคัญต่อการอนุรักษ์ธรรมชาติ การยับยั้งการแพร่กระจายของโรคปากและเท้าไม่ให้เข้าสู่อเมริกาเหนือ การปกป้องวิถีชีวิตของเผ่าชนพื้นเมืองในพื้นที่ และการขัดขวางไม่ให้การค้ายาเสพติดและความรุนแรงที่เกี่ยวข้องเป็นไปโดยง่าย
ภูมิภาคดาริเอนเคยเป็นพื้นที่ที่มีความเคลื่อนไหวของกองกำลังติดอาวุธปฏิวัติโคลอมเบีย (ฟาร์ก) ซึ่งได้ก่อเหตุสังหาร ลักพาตัว และละเมิดสิทธิมนุษยชนระหว่างการก่อความไม่สงบเป็นเวลานานนับทศวรรษเพื่อต่อต้านรัฐบาลโคลอมเบีย สมาชิกของฟาร์กปรากฏตัวทั้งในฝั่งโคลอมเบียและฝั่งปานามาของภูมิภาค ตั้งแต่เดือนพฤษภาคม พ.ศ. 2556 มีรายงานความเคลื่อนไหวอย่างต่อเนื่องของกองกำลังกึ่งทหารกลุ่มใหม่ ๆ ที่แตกออกจากฟาร์กในอุทยานแห่งชาติโลสกาติโอสและแอ่งกาการิกาทางฝั่งโคลอมเบีย
เทเอ็สเฟา 1860 มึนเชิน
สโมสรกายบริหารและกีฬามิวนิก ค.ศ. 1860  หรือที่รู้จักกันทั่วไปว่า เทเอ็สเฟา 1860 มึนเชิน  หรือ 1860 มึนเชิน  สโมสรเริ่มก่อตั้งเมื่อ ปี ค.ศ. 1860 เป็นสโมสรกีฬาฟุตบอลที่เก่าแก่ที่สุดแห่งหนึ่งของยุโรปและของโลก ที่ประเทศเยอรมนี ตั้งอยู่ที่เมืองมิวนิก (มึนเชิน) รัฐบาวาเรีย หลังจากฤดูกาล 2016–17 สโมสรฟุตบอลของทีมตกชั้นสู่ซไวเทอบุนเดิสลีกา เทเอ็สเฟา 1860 มึนเชินเป็นหนึ่งในสมาชิกผู้ก่อตั้งของบุนเดิสลีกาในปี 1963 กลายเป็นแชมป์เยอรมนีตะวันตก
แจ็ค เคราซ์
แจ็ค เคราซ์ (, เกิด 24 มิถุนายน 2540) นักฟุตบอลอาชีพชาวไทยเชื้อสายเยอรมันเล่นในตำแหน่งผู้รักษาประตูให้กับ ทีมชาติไทยรุ่นอายุไม่เกิน 22 ปี
แบร์เกิดเมื่อวันที่ 24 มิถุนายน 1997 ในครอบครัวที่มีพ่อชาวเยอรมันและคุณแม่ชาวไทย จังหวัดเพชรบูรณ์
มอนเตกัสซีโน
มอนเตกัสซีโน  เป็นเนินเขาสูง 520 เมตร ตั้งอยู่ในหุบเขาละติน 130 กิโลเมตรทางตะวันออกเฉียงใต้ของกรุงโรม ประเทศอิตาลี และตั้งอยู่ 2 กิโลเมตรทางตะวันตกของเมืองกัสซีโน มอนเตกัสซีโนเป็นที่ตั้งของโบราณสถานเมืองโรมันกาซีนูง (Casinum) และมีวัดซึ่งเป็นสำนักแห่งแรกของคณะนักบุญเบเนดิกติน ซึ่งก่อตั้งโดยเบเนดิกต์แห่งเนอร์เซียราวปีค.ศ. 529 พระของมอนเตกัสซีโนมากมายได้เป็นมุขนายกและพระคาร์ดินัล มีพระสันตะปาปาสามองค์ที่มาจากวัดแห่งนี้ ได้แก่ สตีเฟนที่ 9, วิกเตอร์ที่ 3 และเจลาซีอุสที่ 2
การก่อตั้งและบูรณะ.
อารามหลังแรกบนมอนเตกัสซีโนถูกชาวลอมบาร์ดรุกรานใน ค.ศ. 570 และถูกทิ้งร้าง แทบไม่มีรายละเอียดเกี่ยวกับอารามหลักแรกอยู่เลย อารามหลังที่สองถูกสร้างขึ้นโดยนักบุญเปโตรนาเชแห่งเบรชชา (Petronace di Brescia) ราว ค.ศ. 718 โดยคำแนะนำของพระสันตะปาปาเกรกอรีที่ 2และโดยการสนับสนุนจากขุนนางชาวลอมบาร์ด ดยุกโรมวลด์ที่ 2 แห่งเบเนเวนโต (Romuald II of Benevento) อารามนี้ขึ้นตรงต่อพระสันตะปาปา และอารามมากมายในอิตาลีก็อยู่ในปกครองของอารามแห่งนี้ อย่างไรก็ตาม อารามถูกชาวมุสลิมรุกรานใน ค.ศ. 883 และถูกทิ้งร้าง
อารามได้รับการบูรณะขึ้นใหม่ใน ค.ศ. 949 โดยคณะสงฆ์คริสต์ คริสต์ศตวรรษที่ 11 ถึง 12 ถือเป็นยุคทองของวัดแห่งนี้ วัดแห่งนี้ได้รับที่ดินมากมายรอบ ๆ มอนเตกัสซีโน จนถูกเรียกว่า "แผ่นดินนักบุญเบเนดิกต์" ("Terra Sancti Benedicti") มีป้อมปราการป้องกันวัดอย่างแน่นหนา วัดมอนเตกัสซีโนมีความสัมพันธ์ที่ดีกับคริสต์จักรตะวันออก ถึงขนาดได้เป็นวัดในพระราชูปถัมภ์ของวงศ์จักรพรรดิไบแซนไทน์ ชาวไบแซนไทน์ได้ส่งช่างแกะสลักและจิตรกรมากมายมาสร้างงานจิตรกรรมตกแต่งวัดให้วิจิตรงดงาม
ใน ค.ศ. 1944 ช่วงสงครามโลกครั้งที่สอง ข่าวกรองอังกฤษเห็นว่ามอนเตกัสซีโนมีชัยภูมิที่ดี จึงคาดการณ์ว่าทหารเยอรมันคงจะกำลังยึดไว้เป็นป้อมปราการ ฝ่ายสัมพันธมิตรจึงทิ้งระเบิดทางอากาศใส่มอนเตกัสซีโนจนอาคารพินาศย่อยยับ อย่างไรก็ตาม เมื่อเสร็จสิ้นการทิ้งระเบิดแล้วกลับพบว่าในช่วงการทิ้งระเบิดนั้น ไม่มีทหารเยอรมันอยู่ในมอนเตกัสซีโนเลย ผู้เสียชีวิต 230 คนในมอนเตกัสซีโนล้วนเป็นพลเรือนชาวอิตาลีที่หนีมาหลบภัย เหตุผลที่ไม่มีทหารเยอรมันอยู่ในมอนเตกัสซีโนเลยก็เพราะว่า จอมพลเค็สเซิลริงเล็งเห็นว่ามอนเตกัสซีโนเป็นสถานที่ทรงคุณค่า จึงไม่ต้องการให้มาเสี่ยงภัยทางทหาร
มอนเตกัสซีโนได้รับการบูรณะขึ้นใหม่ภายหลังสงคราม โดยการสนับสนุนของรัฐบาลประธานาธิบดีลุยจี เอย์เนาดี (Luigi Einaudi) การบูรณะใช้เวลาเกือบยี่สิบปีจนแล้วเสร็จใน ค.ศ. 1964
โรงเรียนบ้านเค็ม(รัฐประสาทราษฎร์บำรุง)
ออปพอร์ทูนิตีโรเวอร์
สปิริตโรเวอร์
Spirit (rover)
เอเพ็กซ์เลเจนส์
เอเพ็กซ์เลเจนส์  เป็นวิดีโอเกมแบตเทิลรอยัลเล่นฟรี พัฒนาโดย Respawn Entertainment และจัดจำหน่ายโดยอิเล็กทรอนิกอาตส์ ตัวเกมถูกเซ็ตฉากอยู่ในจักรวาลเดียวกับเกม "ไททันฟอลล์" ตัวเกมเปิดให้เล่นสำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน ในวันที่ 4 กุมภาพันธ์ 2019 ตัวเกมเวอร์ชันนินเท็นโดสวิตช์วางจำหน่ายในวันที่ 9 มีนาคม 2021 ตัวเกมเวอร์ชั่นมือถือที่ออกแบบมาสำหรับหน้าจอสัมผัสชื่อ "เอเพ็กซ์เลเจนส์โมบายล์" วางจำหน่ายในเดือนพฤษภาคม 2022 สำหรับไอโอเอส และ แอนดรอยด์ ตัวเกมรองรับการเล่นข้ามแพลตฟอร์มระหว่างแพลตฟอร์มที่รองรับทั้งหมด "เอเพ็กซ์เลเจนส์" สร้างความแตกต่างจากเกมแบตเทิลรอยัลเกมอื่น ๆ ด้วยการยืมแนวคิดของเกมแนวฮีโร่ชูตเตอร์ กับผู้เล่นเป็นตัวละครในตำนานแต่ละคนมีทักษะและความสามารถที่ไม่เหมือนใคร และต้องการให้ผู้เล่นทำงานเป็นทีมสามคนโดยมีความสามารถในการตอบโต้กับเพื่อน
ในขณะที่ Respawn ได้ทำงานเกี่ยวกับความพยายามในการพัฒนาภาคต่อที่สองในซีรีส์ "ไททันฟอลล์" ความสำเร็จของเกม "" ทำให้พวกเขาได้ปรับปรุงองค์ประกอบ "ไททันฟอลล์" เป็นประเภทแบตเทิลรอยัล ในขณะที่รักษาความเป็นของตัวเองในประเภทนั้น Respawn ขอให้อิเล็กทรอนิกอาตส์ หลีกเลี่ยงการทำการตลาดเบื้องต้นสำหรับเกมโดยได้เปิดตัวเกมในวันเดียวกันกับที่ได้มีการประกาศ โดยภายในหนึ่งสัปดาห์หลังจากเปิดตัว "เอเพ็กซ์เลเจนส์" มียอดการดาวน์โหลดมากกว่า 25 ล้านครั้งและมีผู้เล่นพร้อมกันมากกว่า 10 ล้านคน และถือเป็นคู่แข่งที่แข็งแกร่งของ "ฟอร์ทไนท์" ในอุตสาหกรรมเกมคอมพิวเตอร์และวิดีโอเกมในปัจจุปัน
ก่อนหน้านี้ Respawn Entertainment ได้พัฒนาเกมทั้ง "ไททันฟอลล์" (2014) และภาคต่อมาคือ "ไททันฟอลล์ 2" (2016) ในขณะที่ยังเป็นสตูดิโออิสระ อิเล็กทรอนิกอาตส์ได้ให้การสนับสนุนในการเผยแพร่วิดีโอเกมเหล่านี้และในปี 2017 หลังจากอีเอได้เข้าซื้อกิจการของ Respawn Entertainment ถึงแม้ว่าตัวเกม "ไททันฟอลล์" ทั้งสองเกมจะได้รับเสียงชื่นชมอย่างมากและมีผู้เล่นที่แข็งแกร่ง แต่ก็ไม่สามารถบรรลุยอดขายที่ตามประเมินได้
ในขณะที่ Respawn ได้เริ่มทำงานพัฒนาเกม "ไททันฟอลล์ 3" ที่มีศักยภาพ พวกเขาได้ดูจุดที่น่าสนใจของประชาคมเกมประมาณปี 2017 เมื่อ "เพลเยอร์อันโนนส์แบตเทิลกราวดส์" เริ่มที่จะออก และเกมประเภทแบตเทิลรอยัลกำลังจะเป็นที่นิยม Respawn ได้ทดสอบแนวของ "ไททันฟอลล์" ในรูปแบบเกมแนวเอาชีวิตรอดที่พวกเขาพบว่าทำงานได้ดีและเริ่มทำการทดสอบกับแนวคิดเหล่านี้ในกรอบการต่อสู้แบบแบตเทิลรอยัล แม้ว่าจะรู้ได้อย่างรวดเร็วว่าการมีไททันส์ที่สามารถขับได้ (เมชาขนาดใหญ่) จะเสียเปรียบอย่างมากต่อผู้ที่เดินเข้ามาในรูปแบบแบตเทิลรอยัล และมุ่งเน้นไปที่การสร้างคลาสของตัวละครที่แข็งแกร่งซึ่งสอดคล้องกับจักรวาลเดียวกันกับ "ไททันฟอลล์" นอกจากนี้ Respawn ต้องการติดตามเกมที่จะใช้ประโยชน์จากรายได้ที่อาจเกิดขึ้นจากเกมเล่นฟรี และเกิดขึ้นกับแนวคิดของ "เอเพกซ์" ทำให้เป็นความพยายามเป็นอย่างมากของสตูดิโอในการเปิดตัวครั้งแรกที่แข็งแกร่งและการพัฒนาต่อไปของ "ไททันฟอลล์ 3" อีเอมีความสงสัยในวิธีการนี้และพิจารณาว่ามีความเสี่ยง ตามที่ Drew McCoy ของ Respawn ได้กล่าวไว้ แต่ความสำเร็จของ "" แสดงให้เห็นว่าวิธีการดังกล่าวเป็นไปได้
ในการเคลื่อนไหวที่ไม่เหมือนใครสำหรับอีเอนั้น Respawn ยังคงพัฒนา "เอเพ็กซ์เลเจนส์" เป็นความลับจนกว่าจะมีการประกาศ McCoy ระบุว่าพวกเขาต้องการให้ผู้เล่นสร้างความคิดเห็นของตัวเองในเกมมากกว่าจากฟอรัมออนไลน์ดังนั้นจึงกระตุ้นให้ผู้เล่นลองเล่นเกมมากกว่าที่จะอาศัยการตลาดและเนื้อหาส่งเสริมการขายอื่น ๆ
"เอเพ็กซ์เลเจนส์" ได้รับแรงบันดาลใจจากเกมแนวยิงในทศวรรษที่ผ่านมาทั้ง "เฮโล" และ "เดสตินี" จากค่าย Bungie ซึ่งรวมระบบการต่อสู้ที่น่าสนใจเข้ากับการเล่าเรื่องที่พัฒนาอย่างต่อเนื่องของ "ทอม แคลนซีส์ เรนโบว์ซิกส์ ซีจ" จากค่ายยูบิซอฟต์ซึ่งแสดงให้เห็นถึงการใช้คลาสที่ไม่เหมือนใครเพื่อเปลี่ยนสูตรที่เรียบง่ายแบบไดนามิกและ "โอเวอร์วอตช์" ของบลิซซาร์ดเอ็นเตอร์เทนเมนต์สำหรับการปรับปรุงแนวคิดเกมแนวฮีโร่ชูตเตอร์ ตัวเกมดังกล่าวสร้างขึ้นในเอนจินซอร์ซเหมือนกับที่ใช้พัฒนาเกม "ไททันฟอลล์" ภาคก่อนหน้า
หน่วยการเมือง
หน่วยการเมือง  หรือศัพทบัญญัติราชบัณฑิตยสภาว่า องค์การทางการเมือง หมายถึง กลุ่มบุคคลซึ่งรวมตัวกันด้วยพลังเหนี่ยวรั้งที่สะท้อนตัวตน เรียกว่า อัตลักษณ์ (identity) และมีความสามารถที่จะระดมทรัพยากร ทั้งยังจัดระเบียบที่มีลำดับชั้นโดยจัดตั้งเป็นสถาบัน (institutionalised hierarchy)
หน่วยการเมืองอาจปรากฏตัวในหลายรูปแบบ เช่น รัฐ (state), ราชอาณาจักร (kingdom), จักรวรรดิ (empire), องค์การระหว่างประเทศ (international organisation), องค์การทางการเมือง (political organisation), และโครงสร้างอย่างอื่นที่สามารถระบุตัวได้และมีความเป็นองค์การซึ่งมีอำนาจบริหารจัดการทรัพยากร
ธนาคารแห่งประเทศเกาหลี
ธนาคารแห่งประเทศเกาหลี  เป็นธนาคารกลางของสาธารณรัฐเกาหลี และเป็นผู้ตราสกุลเงินวอนเกาหลีใต้ ก่อตั้งเมื่อปีค.ศ. 1950 มีที่ทำการในกรุงโซล รับผิดชอบการกำหนดอัตราดอกเบี้ยนโยบายในเกาหลีใต้ และดูแลเสถียรภาพทางการเงินของเกาหลีใต้ รวมถึงทำหน้าที่เป็นนายธนาคารรับฝากเงินจากบรรดาธนาคารพาณิชย์ในเกาหลีใต้
อาริส ซาริโฟวิช
อิบสัน เมโล
พรรคชาติปะหล่อง
พรรคชาติปะหล่อง (; abbreviated) เป็นพรรคการเมืองประเทศพม่า เป็นพรรคตัวแทนของชาวปะหล่อง ก่อตั้งเมื่อวันที่ 24 พฤษภาคม ค.ศ. 2010 เคยเข้าร่วมการเลือกตั้งทั่วไปในประเทศพม่า พ.ศ. 2553 แต่ไม่ได้รับการเลือกตั้งซักที่นั่ง
มอนเตกัซซีโน
โทมัส เคร็ทช์มัน
โทมัส เคร็ทช์มัน (; ; เกิด 8 กันยายน พ.ศ. 2505) เป็นนักแสดงชาวเยอรมัน-อเมริกัน มีชื่อเสียงจากผลงานในภาพยนตร์เกี่ยวกับสงครามโลกครั้งที่สองหลายเรื่อง บทบาทในภาพยนตร์ที่โดดเด่นของเขา ได้แก่ ร้อยโทฮันส์ ฟ็อน วิทซ์ลันท์ ใน "Stalingrad" (1993), ร้อยเอกวิล์ม โฮเซินเฟ็ลท์ ใน "The Pianist" (2002), แฮร์มัน เฟเกอไลน์ ใน "Downfall" (2004), กับตัน Englehorn ใน "King Kong" (2005), พันตรีอ็อทโท แอ็นสท์ เรเมอร์ ใน "Valkyrie" (2008) เป็นต้น
เคร็ทช์มันเกิดในเยอรมนีตะวันออก เมื่อเขาอายุได้ 19 ปี เขาก็หลบหนีไปยังเยอรมนีตะวันตก เขาต้องเดินทางอ้อมผ่านพรมแดนถึงสี่ประเทศ (ฮังการี, ยูโกสลาเวีย, ออสเตรีย และเยอรมนีตะวันตก) โดยมีเพียงหนังสือเดินทางกับเงินเล็กน้อยติดตัวเท่านั้น
Downfall (2004 film)
เป็นดาปา
จังหวัดของประเทศอินโดนีเซีย